चीन ने मुस्लिम बहुल शिनजियांग क्षेत्र में बच्चों का इस्लामिक नाम रखने पर प्रतिबंध लगा दिया है। मानवाधिकार संगठन ‘ह्यूमन राइट्स वॉच’ (एचआरडब्ल्यू) ने मंगलवार को यह जानकारी दी। एचआरडब्ल्यू ने एक वक्तव्य जारी कर कहा कि चीन द्वारा लगाए गए इस प्रतिबंध के परिणामस्वरूप सद्दाम या मिदिना जैसे प्रतिबंधित नामों वाले बच्चों को रेजिडेंस परमिट ‘हुकोऊ’ नहीं मिलेगा, जो चिकित्सा सुविधा और शिक्षा हासिल करने के लिए जरूरी होता है।